Վստահ եմ, որ տեղյակ եք վերջերս տեղի ունեցած և մեծ աղմուկ հանած ԼԳԲՏ համայնքի ներկայացուցիչներին ծեծելու դեպքի մասին: Բացի այդ, փետրվար ամսին, մի տրանս կին ծեծի էր ենթարկվել և նրա բնակարանը կրակի էին մատնել, երբ նա տանը գտնվելիս էր եղել: Նա ողջ մնաց միայն ինտենսիվ բուժման և խնամքի արդյունքում, սակայն ստացավ բազմաթիվ վնասվածքներ իր դեմքի և մարմնի մնացած մասերի վրա: Էլթոն Ջոնի վրա, ով մայիսին Հայաստանում էր գտնվում մարդասիրական առաքելությամբ, ձվեր էին նետել և անձնական վիրավորանքներ հասցրել, ինչն էլ լայնորեն լուսաբանվել էր օտարերկրյա լրատվամիջոցներով: Օգոստոսի 3-ին, Հայաստանից հեռանալուս օրը, մի քանի տասնյակ մարդկանցից բաղկացած խումբը հարձակվեց Սյունիքի մարզում գտնվող ԼԳԲՏ համայնքի 9 հայերի վրա, իսկ հարձակվողներից մեկը՝ Հակոբ Արշակյանը, այդ գյուղի նախկին գյուղապետն է: Այդ միջադեպը ևս լուսաբանվել է միջազգային լրատվամիջոցներում: Իրավիճակն ավելի բարդացրեց ՀՀ Ազգային ժողովի «Բարգավաճ Հայաստան» խմբակցության պատգամավոր Գեւորգ Պետրոսյանը, ով հայտարարեց հետևյալը. «Ես չգիտեմ, թե ով է մեղադրելու ինձ եւ ինչ չափով, բայց մենք պետք է արդեն դուրս մղենք (ես սա մեղմ եմ ասում) միասեռականներին, կրոնական փոքրամասնություններին եւ նրանց պաշտպաններին մեր Սուրբ հողից համատեղ ջանքերով »: